Пименов, Юрий (Георгий) Иванович

Пименов, Юрий (Георгий) Иванович (1903, Москва – 1977, Москва) – советтик живописчиси жана графиги, СССР эл сүрөтчүсү (1970), СССР САнын анык мүчөсү (1962). Москвадагы Вхутемаста (1920–25) окуган. ВГИКте (1945–72) сабак берген. 1947-жылдан профессор П. негизинен жанрдык живопись, пейзаж, натюрмортко көңүл бөлүп, айрыкча советтик аялдардын образын түзүүгө ышкыбоз болгон. Чыгармалары: Л. А. Ерёминанын портрети (1935), “Жаңы кварталдар” (1963–67; Лениндик сыйлыгы, 1967), Лавренёвдун “Деңиздегилер үчүн!” (1946, Кичи театр; СССР мамлекеттик сыйлыгы, 1947) жана Винниковдун “Кең талаа” (1949, Советтик Армиянын Борбордук театры; СССР мамлекеттик сыйлыгы, 1950) спектаклдерин жасалгалаган. Ленин ордени, Эмгек Кызыл Туу ордени жана медалдар менен сыйланган.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу